 

**PROGRAM RADA**

**„Academicus“- kluba umirovljenih profesora Sveučilišta u Rijeci**

**za 2024. godinu**

**„**Academicus“- klub umirovljenih profesora Sveučilišta u Rijeci svojevrsnije nasljednik kluba Sveučilišta za 3. dob (KS3D) koji je osnovan Odlukom Senata Sveučilišta u Rijeci na sjednici održanoj 24. studenoga 2020. godine.

Odlukom Senata Sveučilišta u Rijeci na sjednici održanoj 22. rujna 2023. godine, prihvaćena je promjena naziva u „Academicus“- klub umirovljenih profesora Sveučilišta u Rijeci. (u daljnjem tekstu Klub ). U skladu s donesenim Poslovnikom o radu, izabrano je vodstvo i članovi Izvršnog odbora za mandat do 2025. godine

Svrha Kluba je da međugeneracijskom suradnjom, transferom znanja i iskustva omogući umirovljenim sveučilišnim profesorima i profesoricama kontinuirano djelovanje i pripadanje akademskoj zajednici. Stoga su aktivnosti u 2024. godini prvenstveno usmjerene na osnaživanje članstva, realizaciju inicijativa za pravno i statusno valoriziranje rada umirovljenih nastavnika i suradnju sa svojom matičnom institucijom i nakon umirovljena.

Jačanje odnosa među članovima Kluba je također jedan od prioriteta.U tu svrhu planirana su vrhunskih znanstvenika i stručnjaka, te druga razna događanja i susreti na kojima bi se članovi neformalno družili i razmjenjivali svoje ideje i potrebe.

Međunarodna suradnja započela je već u 2023. godini i planira se nastaviti i širiti kroz razne vidove zajedničkih aktivnosti. U cilju međugeneracijske solidarnosti planira se razgovor i suradnja s mladima, te širenje ideje i na ostale visokoškolske ustanove u RH.

 Trajni dijalog s Rektoricom i njenim suradnicima već je uspostavljen i nastaviti će se kontinuirano i u 2024. a u cilju provođenja ideje „Age Friendly“ riječkog sveučilišta.

U skladu s navedenim, „Academicus“ je planirao sljedeće aktivnosti za 2024. godinu:

|  |  |  |  |
| --- | --- | --- | --- |
|  | AKTIVNOST | VRIJEME | NOSITELJ |
|  | Kontinuirano okrupnjavanje članstva iz redova umirovljenih nastavnih i nenastavnih djelatnika Sveučilišta u Rijeci u cilju izvođenja planiranih aktivnosti | 2024. | Predsjednica, članovi Izvršnog odbora, svi članovi Kluba |
|  | nastaviti trajni dijaloga s Rektoricom i njenim suradnicima na izradi strategije primjene načela Age friendly University kako bi UniRI postalo član mreže AFU | 2024 | Predsjednica, Izvršni odbor,radna grupa (članovi Academicusa ) |
|  | Organiziranje rasprava i nalaženja konkretnijih rješenja od interesa za profesionalni status i valorizaciju rada sveučilišnih profesora nakon umirovljenja, te s tim u vezi istraživanje očekivanja (potrebe, interesi) koja imaju od Kluba. | Proljeće/ljeto 2024. | Predsjednica + članovi Izvršnog odbora + članovi Kluba (Vitezić, Gosić, Grbac) |
|  | Organizacija okruglog stola/panel rasprave u suradnji sa Studentskim zborom UniRi na temu međugeneracijske suradnje.  | proljeće 2024 | Predsjednica + članovi Izvršnog odbora |
|  | Organiziranje predavanja, tribina, okruglih stolova i sl. s vrhunskim znanstvenicima i stručnjacima od interesa za članstvo ali i širu društvenu zajednicu. | 2024 | Dr.sc. Božana Knežević +Izvršni odbor |
|  | Organizacija susreta i drugih aktivnosti u cilju druženja s članicama i članovima Kluba ( izlet putevima Frankopana, posjet izložbi Meštrović, posjet Univerzi na Primorskem) | proljeće 2024  | Članovi Izvršnog odbora |
|  | Širenje ideje o AFU na sveučilištima u RH te s tim u vezi poduzimanje inicijative za suradnju.  | jesen 2024 | Predsjednica, članovi Izvršnog odbora |
|  | Jačanje suradnje s Centrom za počasne i umirovljene visokoškolske učitelje Maribor kroz razne vidove aktivnosti (zajednički projekti, publikacije, druženje..). | 2024 | Predsjednica, članovi Izvršnog odbora |
|  |  Pripremne radnje za međunarodnu konferenciju na temu aktivnog starenja s posebnim osvrtom na sveučilišne profesore | jesen 2024 | Predsjednica, članovi Izvršnog odbora |
|  | Pripremne radnje za formiranje Centra u okviru UNIRI za umirovljene profesore, u cilju razvijanja zajedničkih projekata i međunarodne suradnje. | jesen 2024. | Predsjednica, članovi Izvršnog odbora |
|  | Ostale aktivnosti u cilju realizacije misije i vizije Kluba | 2024. | Predsjednica, članovi Izvršnog odbora |